Матиас Клаудиус
Човекът

Превод от немски: Димитър Симидов, —

chitanka.info

Заченат във утроба,

той идва на света

и шествува до гроба

в измамна суета.

Желания го борят

и страсти всеки ден,

ала след тях от горест

и болка е сломен.

Той вярва, получава,

създава си кумир,

изгражда, разрушава

и мъчи се безспир.

Яде, расте, играе

си с не една мечта

и тази драма трае

осемдесет лета.

Той ляга в гроба, скрива го забрава

и вече никога не се вестява.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.